ai4bharat/Pralekha huggingface dataset:
రక్షణ మంత్రిత్వ శాఖ
న్యూఢిల్లీలో 5&6 జూన్ 2023న యుఎస్ & జర్మన్ రక్షణ మంత్రులతో ద్వైపాక్షిక చర్చలు నిర్వహించనున్న రక్షణ మంత్రి శ్రీ రాజనాథ్ సింగ్
రెండు దేశాలతో రక్షణ సహకారం పెంపు పై దృష్టి
రక్షణమంత్రి శ్రీ రాజనాథ్ సింగ్తో ద్వైపాక్షిక చర్చలను నిర్వహించేందుకు యుఎస్ రక్షణ మంత్రి శ్రీ లాయిడ్ ఆస్టిన్, జర్మన్ రక్షణ మంత్రి శ్రీ బోరిస్ పిస్టోరియస్ న్యూఢిల్లీకి విచ్చేయనున్నారు. యుఎస్ రక్షణ మంత్రితో 05 జూన్, 2023న రోణ మంత్రి సమావేశం అవుతుండగా, జర్మన్ రక్షణ మంత్రితో జూన్ 06న చర్చలు జరుగనున్నాయి. పారిశ్రామిక సహకారంపై దృష్టితో రక్షణ సహకారానికి సంబంధించిన అనేక ద్వైపాక్షిక అంశాలను ఈ రెండు సమావేశాలలో చర్చించనున్నారు.
యుఎస్ రక్షణ మంత్రి 4జూన్ సింగపూర్ నుంచి రెండు రోజుల పర్యటన కోసం భారత్కు వస్తున్నారు. ఇది మంత్రి ఆస్టిన్ భారత్ రెండవ పర్యటన. ఇంతకు ముందు మార్చి 2021లో ఆయన వచ్చారు.
జర్మన్ రక్షణ మంత్రి జూన్ 05 నుంచి నాలుగు రోజుల పాటు భారత్లో పర్యటించనున్నారు. ఆయన ఇండొనేషియా పర్యటన ముగించుకొని వస్తారు. రక్షణ మంత్రితో సమావేశం మాత్రమే కాక శ్రీ బోరిస్ పిస్టోరియస్ న్యూఢిల్లీలో నిర్వహిస్తున్న ఇన్నొవేషన్స్ ఫర్ డిఫెన్స్ ఎక్సలెన్స్  సందర్భంగా రక్షణకు సంబందించిన కొన్ని స్టార్టప్లను కలుసుకోనున్నారు. జూన్ 07వ తేదీన ఆయన ముంబైకి వెళ్లి, పశ్చిమ నావల్ కమాండ్, మజగాంవ్ డాక్ షిప్ బిల్డర్స్ లిమిటెడ్ కేంద్రకార్యాలయాలను సందర్శించనున్నారు.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో జూడో లో కంచు పతకాన్ని గెలుచుకొన్నందుకు శ్రీవిజయ్ కుమార్ యాదవ్ కు అభినందన లు తెలిపిన ప్రధాన మంత్రి
బర్మింగ్ హమ్ లో జరుగుతున్న కామన్ వెల్థ్ గేమ్స్ 2022 లో జూడో లో కాంస్య పతకాన్ని గెలుచుకొన్నందుకు శ్రీ విజయ్ కుమార్ యాదవ్ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘శ్రీ విజయ్ కుమార్ యాదవ్ కామన్ వెల్థ్ గేమ్స్  లో జూడో లో కాంస్య పతకాన్ని గెలిచి, దేశ ప్రజలు గర్వపడేటట్లుగా చేశారు. ఆయన యొక్క సాఫల్యం భారతదేశం లో క్రీడ ల భవిష్యత్తు కు శుభ సంకేతం గా ఉంది. రాబోయే కాలం లో ఆయన సఫలత యొక్క నూతన శిఖరాల ను అధిరోహిస్తూ ఉందురు గాక.’’ అని పేర్కొన్నారు.
వ్యవసాయ మంత్రిత్వ శాఖ
కనీస మద్దతు ధరతో రైతులకు ప్రయోజనం
దేశవ్యాప్తంగా వివిధ పథకాల కింద కేంద్ర ప్రభుత్వం పలు కేంద్ర-రాష్ట్ర సంస్థల ద్వారా కనీస మద్దతు ధర తో పంటలను కొనుగోలు చేస్తోంది. దీంతోపాటు ప్రభుత్వం ప్రకటించే ‘ఎంఎస్పి’కి అనుగుణంగా మార్కెట్లు కూడా స్పందిస్తున్నాయి. ఆ మేరకు ప్రభుత్వ కొనుగోలు కార్యకలాపాల ప్రభావంతో వివిధ పంటలకు ప్రకటించిన ‘ఎంఎస్పి’కి అనుగుణంగా లేదా అంతకన్నా ఎక్కువ ధరతో ప్రైవేటు కొనుగోళ్లు కూడా సాగుతున్నాయి. అందువల్ల ‘ఎంఎస్పి’ వల్ల లబ్ధి పొందుతున్న రైతుల సంఖ్యను కచ్చితంగా ప్రకటించడం కష్టసాధ్యం. అయినప్పటికీ ‘ఎంఎస్పి’ కింద ప్రభుత్వ కొనుగోళ్లద్వారా లబ్ధిపొందిన రైతుల సంఖ్య కిందివిధంగా ఉంది:-
|
|
2018-19
|
|
2019-20
|
|
2020-21
|
|
1,71,50,873
|
|
2,04,63,950
|
|
2,10,07,563
‘వ్యవసాయ వ్యయాలు-ధరల కమిషన్’  సిఫారసులకు అనుగుణంగా కేంద్ర ప్రభుత్వం ప్రతి సంవత్సరం రెండు పంట కాలాల్లో ‘సముచిత సగటు నాణ్యత’గల 22 ప్రధాన వ్యవసాయ ఉత్పత్తులకు కనీస మద్దతు ధర ను ప్రకటిస్తోంది. అంతేకాకుండా వివిధ పథకాల ద్వారా రైతులకు గిట్టుబాటు ధర లభించే వెసులుబాటు కూడా కల్పించింది.
ప్రభుత్వ సంస్థల ద్వారా ‘ఎంఎస్పి’ కింద కొనుగోళ్లు సజావుగా సాగడానికి, రైతులకు గరిష్ఠంగా లబ్ధి కల్పించడానికి ప్రభుత్వం చర్యలు చేపడుతోంది. ఇందులో భాగంగా పంట దిగుబడులు, మార్కెట్లకు రాగల మిగులు పంటలు, రైతులకు రవాణా-నిల్వవంటి మౌలిక వసతుల లభ్యతసహా ప్రస్తుత మండీలతోపాటు డిపోలు/గిడ్డంగులవంటి ఇతరత్రా సదుపాయాలను పరిగణనలోకి తీసుకుంటుంది. ఈ అంచనాల ఆధారంగా అదనంగా ‘నాఫెడ్, ఎఫ్సీఐ’ వంటి కేంద్ర ప్రభుత్వ సంస్థలతోపాటు ఆయా రాష్ట్ర ప్రభుత్వ సంస్థలు పెద్ద సంఖ్యలో కొనుగోలు కేంద్రాలను ఏర్పాటు చేస్తున్నాయి. తద్వారా రైతులకు కనీస మద్దతు ధరపై కొనుగోళ్లకు భరోసా ఇస్తున్నాయి. అలాగే ప్రభుత్వ కొనుగోలు కేంద్రాలు కాకుండా తమకు అనుకూలమైన చోట లేదా ‘ఎంఎస్పి’తో పోలిస్తే మరింత మెరుగైన ధరతో ఉత్పత్తులను అమ్ముకునే వెసులుబాటు కూడా రైతులకు ఉంటుంది.
కేంద్ర వ్యవసాయ-రైతు సంక్షేమశాఖ మంత్రి శ్రీ నరేంద్ర సింగ్ తోమర్ లోక్సభలో ఇవాళ ఒక ప్రశ్నకు లిఖితపూర్వక సమాధానం కింద ఈ సమాచారమిచ్చారు.
కార్మిక, ఉపాధికల్పన మంత్రిత్వ శాఖ
నాణ్యమైన విద్యను అందించడానికి విద్యా, నైపుణ్య ప్రయత్నాలను బలోపేతం చేస్తున్నామని కార్మికశాఖ మంత్రి సంతోష్ గంగ్వార్ అన్నారు.
జీ20 కార్మిక, ఉపాధి మంత్రుల సమావేశంలో ప్రసంగించారు
ప్రీ-స్కూల్ నుండి సీనియర్ సెకండరీ దశ వరకు నాణ్యమైన విద్యను అందించడానికి విద్యా, నైపుణ్య ప్రయత్నాలను భారతదేశం బలోపేతం చేస్తోందని కేంద్ర కార్మిక, ఉపాధి శాఖ మంత్రి సంతోష్ గంగ్వార్ అన్నారు. ఇటాలియన్ ప్రెసిడెన్సీ ఆధ్వర్యంలో జరిగిన జీ20 కార్మిక, ఉపాధి మంత్రుల సమావేశంలో ప్రసంగించిన మంత్రి.. పాఠశాల, ఉన్నత విద్యావస్థల్లో సంస్కరణలే నూతన జాతీయ విద్యావిధానం, 2020 లక్ష్యమన్నారు.
ప్రపంచ ప్రమాణాలకు అనుగుణంగా భవిష్యత్ సవాళ్లను ఎదుర్కొనేలా యువతరాన్ని సిద్ధం చేయడమే విద్యావ్యవస్థ, కార్మిక శాఖ ప్రాముఖ్యత అని విద్యా మరియు కార్మిక, ఉపాధి మంత్రుల ఉమ్మడి ప్రకటనలో పేర్కొన్నారు. సంక్షోభం కారణంగా ఈ అవసరం మరింత వేగంగా పెరుగుతోందని, మరిన్ని సవాళ్లను ఎదుర్కొవాల్సిన పరిస్థితి ఎదురవుతోందన్నారు. యువతలో నైపుణ్యతను, సామర్థ్యాన్ని పెంపొందించడానికి భారతదేశం అనేక కార్యక్రమాలు చేపట్టిందని మంత్రి పేర్కొన్నారు. నేషనల్ స్కిల్ డెవలప్మెంట్ మిషన్ ఫలితంగా దేశవ్యాప్తంగా అన్నిరంగాల్లో నైపుణ్యాభివృద్ధి ఫలితాలు కనిపిస్తున్నాయన్నారు. పారిశ్రామిక అవసరాలకు అనుగుణంగా శిక్షణ నైపుణ్యాలను పెంపొందించుకోవడానికి, యువతకు మంచి అవకాశాలు పొందడానికి ప్రధానమంత్రి కౌశల్ వికాస్ యోజన సహాయ పడుతుందన్నారు.
భారతదేశంలో ఉపాధి కల్పన కోసం, కొత్త ఉద్యోగుల కోసం, సంక్షోభం కారణంగా ఉపాధి కోల్పోయినవారి కోసం ప్రభుత్వం ఆత్మనిర్భర్ భారత్ రోజ్గార్ యోజనలో భాగంగా ఈపీఎఫ్ కింద 24శాతం వేతనాలు చేస్తోందని మంత్రి తెలిపారు. దీనివల్ల ఉద్యోగాలు కోల్పోయినవారు తిరిగి ఉద్యోగం పొందుతారని మంత్రి పేర్కొన్నారు. అనేక రకాల కార్యక్రమాల ద్వారా దేశంలో ఉపాధి కల్పన కోసం ప్రయత్నాలు జరుగుతున్నాయని, ఈఎస్ఐసీ ద్వారా సామాజిక భద్రత ప్రయోజనాలు పొందుతున్నారని, ఈఎస్ఐసీ కవరేజీని పెంచడం ద్వారా ఉపాధి, జీవనోపాధిని పొందేలా ప్రయత్నాలు జరుగుతున్నాయని చెప్పారు.
ఆర్థిక అజెండాలోని ముఖ్యమైన అంశాలపై అంతర్జాతీయ సహకారం కోసం జీ20 ఒక ప్రధాన వేదికగా గంగ్వార్ అభివర్ణించారు.
చదువు నుంచి పనికి సజావుగా మారడానికి ఉద్దేశించిన ఉమ్మడి మంత్రివర్గ ప్రకటనను స్వీకరించడానికి భారతదేశం మద్దతు పలుకుతోందన్నారు. ఉమ్మడి మంత్రివర్గం తీసుకున్న ఈ చొరవ యువతరం సమగ్రాభివృద్ధికి, సామర్థ్యాన్ని పెంపొందించడానికి ఎంతో సహాయపడుతుందన్నారు.
పౌర విమానయాన మంత్రిత్వ శాఖ
విమానాశ్రయాల విస్తరణకు తీసుకున్న చర్యలు
మెట్రో నగరాల్లోని విమానాశ్రయాలతో సహా విమానాశ్రయాల విస్తరణ, అభివృద్ధి నిరంతర ప్రక్రియ. వాణిజ్య సాధ్యత, ట్రాఫిక్ డిమాండ్, భూమి లభ్యత మొదలైన అంశాల ఆధారంగా, 'ఎయిర్పోర్ట్స్ అథారిటీ ఆఫ్ ఇండియా'  లేదా సంబంధిత విమానాశ్రయ నిర్వాహక సంస్థ ఎప్పటికప్పుడు వీటిని చేపడతాయి. విమానాశ్రయాల విస్తరణ, అభివృద్ధి కోసం భూమి అందుబాటు సంబంధిత సమస్యలపై రాష్ట్ర ప్రభుత్వాలు సహా సంబంధిత వర్గాలతో మాట్లాడతాయి. డిమాండ్ ఆధారంగా దిల్లీ, చెన్నై, కోల్కతా, బెంగళూరు, హైదరాబాద్ విమానాశ్రయాల్లో సంబంధిత విమానాశ్రయ నిర్వాహక సంస్థలు ఈ క్రింది విస్తరణ పనులు చేపట్టాయి:
|
|
విమానాశ్రయం
|
|
పని
|
|
దిల్లీ
|
|
టెర్మినల్స్ 1, 3 విస్తరణ, 4వ రన్వే నిర్మాణం
|
|
చెన్నై
|
|
సమీకృత టెర్మినల్ భవనం పునఃనిర్మాణం, అనుబంధ పనులు
|
|
కోల్కతా
|
|
టెక్నికల్ బ్లాక్/ఏటీసీ టవర్ నిర్మాణం, హ్యాంగర్ల నిర్మాణం, వాయు మార్గ సామర్థ్యం పెంపు
|
|
బెంగళూరు
|
|
టెర్మినల్ 2 నిర్మాణం
|
|
హైదరాబాద్
|
|
ప్రయాణీకుల టెర్మినల్ భవనం, వాయు మార్గ మౌలిక సదుపాయాల విస్తరణ
పౌర విమానయాన శాఖ సహాయ మంత్రి శ్రీ వి.కె. సింగ్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
హోం మంత్రిత్వ శాఖ
జమ్మూ కాశ్మీర్ భద్రతా పరిస్థితిని ఈ రోజు శ్రీనగర్ లో జరిగిన సమావేశంలో సమీక్షించిన కేంద్ర హోం శాఖ మంత్రి శ్రీ అమిత్ షా
జమ్మూ కాశ్మీర్ లో శాంతి నెలకొని రాష్ట్రం అభివృద్ధి సాధించాలన్న ప్రధానమంత్రి శ్రీ నరేంద్ర మోదీ ఆశలు నెరవేరేలా చూసేందుకు పోలీసులు,
భద్రతా సిబ్బంది సమన్వయంతో పనిచేసి ఉగ్రవాద కార్యకలాపాలను అరికట్టాలి.. శ్రీ అమిత్ షా
హింసాత్మక కార్యకలాపాలను అరికట్టి శాంతియుత పరిస్థితులు నెలకొనేలా చేస్తున్న భద్రతా సంస్థలు, జమ్మూ కాశ్మీర్ పరిపాలన యంత్రాంగాన్ని అభినందించిన హోం శాఖ మంత్రి
తీవ్రవాదులు, వేర్పాటువాదులను పూర్తిగా నిర్మూలించేందుకు భద్రతా వ్యవస్థను మరింత పటిష్టం చేయాలి.. శ్రీ అమిత్ షా
తీవ్రవాదాన్ని తుదముట్టించేందుకు ఖచ్చితమైన మరియు ప్రణాళికాబద్ధమైన ఉగ్రవాద నిరోధక కార్యక్రమాలు చేపట్టాలని భద్రతా బలగాలు మరియు పోలీసులను ఆదేశించిన హోంమంత్రి
సామాన్య ప్రజల ప్రయోజనాలు దెబ్బ తినేలా సాగుతున్న తీవ్రవాద-వేర్పాటువాద శక్తులను ప్రోత్సహించి, కొనసాగించడానికి సాగుతున్న ప్రయత్నాలను పూర్తిగా అరికట్టాలి.. శ్రీ అమిత్ షా
జమ్మూ కాశ్మీర్ భద్రతా పరిస్థితిని ఈ రోజు శ్రీనగర్ లో జరిగిన సమావేశంలో కేంద్ర హోం శాఖ మంత్రి శ్రీ అమిత్ షా సమీక్షించారు. జమ్మూ కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా మరియు సైనిక, సిఏపిఎఫ్, జమ్మూ కాశ్మీర్ పోలీస్ మరియు జమ్మూ కాశ్మీర్ ప్రభుత్వ అధికారులు, కేంద్ర సీనియర్ అధికారులు ఈ సమావేశానికి హాజరయ్యారు.జమ్మూ కాశ్మీర్ లో శాంతి నెలకొని రాష్ట్రం అభివృద్ధి సాధించాలన్న ప్రధానమంత్రి శ్రీ నరేంద్ర మోదీ ఆశలు నెరవేరేలా చూసేందుకు పోలీసులు, భద్రతా సిబ్బంది సమన్వయంతో పనిచేసి ఉగ్రవాద కార్యకలాపాలను అరికట్టాలని శ్రీ అమిత్ షా సూచించారు.
హింసాత్మక కార్యకలాపాలను అరికట్టి శాంతియుత పరిస్థితులు నెలకొనేలా చేస్తున్న భద్రతా సంస్థలు, జమ్మూ కాశ్మీర్ పరిపాలన యంత్రాంగాన్ని హోం శాఖ మంత్రి అభినందించారు. ప్రభుత్వం అమలు చేస్తున్న చర్యలతో స్వాతంత్య్ర దినోత్సవ వేడుకల సందర్భంగా నిర్వహించిన 'హర్ఘర్తిరంగా' కార్యక్రమం రాష్ట్రంలో ఘనంగా జరిగిందని శ్రీ అమిత్ షా అన్నారు.
తీవ్రవాదులు, వేర్పాటువాదులను పూర్తిగా నిర్మూలించేందుకు భద్రతా వ్యవస్థను మరింత పటిష్టం చేయాలని శ్రీ అమిత్ షా ఆదేశాలు జారీచేశారు. భద్రతా వ్యవస్థ పనితీరును సమావేశంలో శ్రీ అమిత్ షా సమీక్షించారు.భద్రతా వ్యవస్థను పటిష్టం చేసేందుకు గత సమావేశంలో ఆమోదించిన కార్యక్రమాలు అమలు జరుగుతున్న తీరును హోం శాఖ మంత్రి సమీక్షించారు. తీవ్రవాద కార్యక్రమాలను తుదముట్టించి, వేర్పాటు వాద శక్తులను నిర్మూలించడానికి అమలు జరుగుతున్న చర్యల వివరాలను శ్రీ అమిత్ షా కు అధికారులు వివరించారు.
తీవ్రవాదాన్ని తుదముట్టించేందుకు ఖచ్చితమైన మరియు ప్రణాళికాబద్ధమైన ఉగ్రవాద నిరోధక కార్యక్రమాలు చేపట్టాలని భద్రతా బలగాలు మరియు పోలీసులకు హోం శాఖ మంత్రి ఆదేశాలు జారీచేశారు.యుఏపిఐ కింద నమోదైన కేసుల పురోగతిని శ్రీ అమిత్ షా సమీక్షించారు. కేసులను మరింత సమర్థంగా దర్యాప్తు చేసేందుకు దర్యాప్తు సంస్థలు తమ సామర్థ్యాన్ని మరింత మెరుగు పరుచుకోవాలని అన్నారు.
సామాన్య ప్రజల శ్రేయస్సు ను దెబ్బతీసేందుకు జరుగుతున్న ఉగ్రవాద-వేర్పాటువాద ప్రచారానికి సహాయపడే, ప్రోత్సహించే మరియు కొనసాగించే అంశాలతో కూడిన ఉగ్రవాద వ్యవస్థను పూర్తిగా విచ్ఛిన్నం చేయాల్సిన అవసరం ఉందని కేంద్ర హోం మంత్రి అన్నారు.
ప్రధాన మంత్రి కార్యాలయం
దేశవ్యాప్త మెగా సైక్లోథన్ లో పాలుపంచుకొన్న వారి కి అభినందన లు తెలియ జేసిన ప్రధాన మంత్రి
దేశవ్యాప్తం గా జరిగిన మెగా సైక్లోథన్ కార్యక్రమం లో పాలుపంచుకొని, ఆరోగ్య ప్రదమైనటువంటి జీవన సరళి ని గురించినటువంటి చైతన్యాన్ని వ్యాప్తి చేసినందుకు ఈ కార్యక్రమం లో పాల్గొన్న వ్యక్తులు అందరికీ ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ఆరోగ్యం మరియు కుటుంబ సంక్షేమం శాఖ సహాయ మంత్రి డాక్టర్ శ్రీమతి భారతి ప్రవీణ్ పవార్ గారు చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘ఈ కార్యక్రమం లో పాలుపంచుకొని మరి ఆరోగ్య ప్రదమైనటువంటి జీవన శైలి ని గురించి న చైతన్యాన్ని వ్యాప్తి చేస్తున్న వారందరికీ ఇవే అభినందన లు’’ అని పేర్కొన్నారు.
రసాయనాలు, ఎరువుల మంత్రిత్వ శాఖ
ప్రపంచ ఫార్మసీగా గుర్తింపు పొందిన భారతదేశాన్ని ప్రపంచ ఫార్మా ఉత్పత్తి కేంద్రంగా అభివృద్ధి చేయాలి.. కేంద్ర మంత్రి డాక్టర్ మన్సుఖ్ మాండవీయ సంపూర్ణ అభివృద్ధి కోసం ప్రభుత్వం కృషి చేస్తోంది.. డాక్టర్ మాండవీయ
సుస్థిర అభివృద్ధి అంశంపై దృష్టి సారించిన 3వ ఎడిషన్ సమ్మిట్ "గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ ఇన్ ఇండియా" సదస్సు
ప్రపంచ ఫార్మసీగా గుర్తింపు పొందిన భారతదేశాన్ని ప్రపంచ ఫార్మా ఉత్పత్తి కేంద్రంగా అభివృద్ధి చేయడానికి కృషి జరగాలని కేంద్ర మంత్రి డాక్టర్ మన్సుఖ్ మాండవీయ అన్నారు. "గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ ఇన్ ఇండియా" సదస్సు ముగింపు కార్యక్రమంలో డాక్టర్ మాండవీయ పాల్గొన్నారు. ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  సహకారంతో " గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ ఇన్ ఇండియా " పై 3వ సదస్సు జరిగింది.రసాయనాలు, పెట్రో కెమికల్స్ రంగానికి చెందిన ప్రముఖ సంస్థలు, నిపుణులు సదస్సులో పాల్గొన్నారు. వృత్తాకార సుస్థిర అభివృద్ధి ఇతివృత్తంతో సదస్సు జరిగింది.
ముగింపు సమావేశంలో ప్రసంగించిన డాక్టర్ మాండవీయ స్వావలంబన సాధించడానికి ప్రతి దేశ ఆర్థిక వ్యవస్థకు పటిష్టమైన పరిశ్రమ రంగం సహకారం అవసరం ఉంటుందన్నారు. విడివిడిగా కాకుండా మొత్తం పరిశ్రమ అభివృద్ధి కోసం ప్రభుత్వం చర్యలు అమలు చేస్తుందని డాక్టర్ మాండవీయ అన్నారు. తక్కువ ప్రభుత్వ ప్రమేయంతో గరిష్ట పాలన అందించడానికి దోహదపడే సమగ్ర, సంపూర్ణ వ్యవస్థను అభివృద్ధి చేయడానికి ప్రభుత్వం కృషి చేస్తోందని డాక్టర్ మాండవీయ వివరించారు. రసాయనాలు, పెట్రో కెమికల్స్ రంగంలో సానుకూల మార్పు,పురోగతి కోసం వినూత్నమైన, స్థిరమైన పరిష్కారాలను అందించాలని మంత్రి కోరారు.
రెండు రోజుల పాటు జరిగిన సమావేశంలో కేంద్ర, రాష్ట్ర ప్రభుత్వాలు, పరిశ్రమల ప్రతినిధులు వివిధ అంశాలపై చర్చలు జరిపారని కేంద్ర రసాయనాలు, ఎరువుల మంత్రిత్వ శాఖ, రసాయనాలు పెట్రోకెమికల్స్ శాఖ కార్యదర్శి శ్రీ అరుణ్ బరోకా తెలిపారు. రసాయనాలు, పెట్రోకెమికల్స్ పరిశ్రమ రంగానికి అవసరమైన నిధులు, పర్యావరణ అనుమతులు లాంటి వివిధ అంశాలపై చర్చలు జరిగాయన్నారు.
రసాయనాలు, పెట్రో కెమికల్ రంగం అభివృద్ధికి కృషి చేస్తిన వివిధ పరిశ్రమల ప్రతినిధులు సదస్సులో పాల్గొన్నారు.
రక్షణ మంత్రిత్వ శాఖ
61వ ఎన్డిసి కోర్సును విజయవంతంగా పూర్తి చేసినందుకు 106మంది అధికారులకు పట్టాల ప్రదానం
మొత్తం 34మంది మిత్ర దేశాలకు చెందిన వారితో సహా106 మంది అధికారులు 61వ ఎన్డిసి కోర్సును విజయవంతంగగా పూర్తి చేసినందుకు నేషనల్ డిఫెన్స్ కాలేజీ  26నవంబర్ 2021న న్యూఢిల్లీలో ఎన్డిసి పట్టాలను అందించింది. వాలెడిక్రీ కార్యక్రమానికి ఎన్డిసి కమాండెంట్ ఎయిర్ మార్షల్ డి చౌధురి అధ్యక్షత వహించారు.
ఈ ఏడాది కోర్సుతో మద్రాసు యూనివర్సిటీ నుంచి రక్షణ, వ్యూహాత్మక అధ్యయనాలు లో ఎంఫిల్ డిగ్రీ పొందేందుకు అధికారులు అర్హులవుతారు. జాతీయ భద్రత, వ్యూహాంపై దృష్టి పెట్టిన పాఠ్య ప్రణాళికను విజయవంతంగా పూర్తి చేసినందుకు 61వ ఎన్డిసి కోర్సు సభ్యులను కమాండెంట్ తన వాలెడిక్టరీ ఉపన్యాసంలో అభినందించారు. ఈ కోర్సులోని వివిధ మాడ్యూళ్ళు తెలివైన, అనుభవం కలిగిన అధికారులను ఉన్నత వ్యూహాత్మక నాయకత్వం, విధాన స్థాయి బాధ్యతలు చేపట్టేందుకు పునాది వేస్తుందని ఆయన పేర్కొన్నారు. డిగ్రీలను స్నాతకోత్సవంలో ప్రదానం చేస్తారు.
ఇక్కడ పొందిన జ్ఞానం, అనుభవం జాతీయ భద్రతా అంశాలలో సంపూర్ణంగా నిమగ్నమై, పరిశోధన, వాస్తవిక ఇన్పుట్ల ఆధారంగా విధానాలను రూపొందించేందుకు వారిని సాధికారం చేస్తాయని ఆయన అన్నారు. జాతీయ సమస్యలకు సంబంధించి వ్యూహాత్మక స్థాయిలో, విధాన రూపకల్పన, అమలులో గ్రాడ్యుయేట్లు బహుశాస్త్ర సంబంధ, వినూత్న పద్ధతులను అవలంబించాలని ఎయిర్ మార్షల్ డి చౌధరి సూచించారు.
సభ్యులందరూ తాము చదివిన కళాశాల, అధ్యాపకులతో, ముఖ్యంగా ఒకరితో ఒకరు అనుబంధాన్ని కలిగి ఉండాలంటూ ఆయన ప్రోత్సహించారు. ఎన్డిసిలో అభివృద్ధి చేసుకున్న స్నేహబంధం జాతీయ, అంతర్జాతీయ స్థాయిలో సహకారానికి ఒక ఉత్ర్పేరకంగా ఉపయోగపడేందుకు అనుమతిస్తుందన్నారు. అన్ని మానవ సంబంధాలు, స్నేహాలు శాశ్వతమైనవే కాదు, అవి దేశాల మధ్య సంబంధాలకు పునాది అని ఆయన చెప్పారు.
జాతీయ భద్రత, వ్యూహాల అధ్యయనానికి, అభ్యాసాలకు విద్యా సంస్థగా న్యూఢిల్లీలో భారతదేశ అత్యున్నత సంస్థ ఎన్డిసిని ఏర్పాటు చేశారు. 1960లో స్థాపించిన ఈ సంస్థ గత కొన్ని ఏళ్ళలోనే విశిష్ట సంస్థగా పేరు తెచ్చుకుని ప్రపంచ ప్రఖ్యాతమైంది. ఉన్నత నాయకత్వ స్థానాలకు, బాధ్యతలకు భారత దేశ, విదేశాలకు చెందిన పౌర ప్రభుత్వ సేవలు, సాయుధ దళాల నుంచి ఎంపిక చేసిన సీనియర్ అధికారులకు వ్యూహాత్మక సంస్కృతి, మేథో అభివృద్ధికి అంకితమైన సంస్థ.
ఈశాన్య ప్రాంత అభివృద్ధి మంత్రిత్వ శాఖ
ఎన్ఈఆర్ కోసం 2023-24 సంవత్సరానికి గాను బడ్జెట్ అంచనా  దశలో 10% జీబీఎస్ కింద 94679.53 కోట్లు
ప్రభుత్వం యొక్క ప్రస్తుత విధానం మేరకు మినహాయింపు లేకుండా అన్ని కేంద్ర మంత్రిత్వ శాఖలు/ విభాగాలు  తమ స్థూల బడ్జెట్ మద్దతు లో కనీసం 10% కేంద్ర రంగానికి, ఈశాన్య ప్రాంతం  కోసం కేంద్ర ప్రాయోజిత పథకాలకు ఖర్చు చేయడం తప్పనిసరి. ) ఈశాన్య ప్రాంత అభివృద్ధి మంత్రిత్వ శాఖ  అటువంటి వ్యయాన్ని పర్యవేక్షిస్తుంది మరియు ట్రాక్ చేస్తుంది. బడ్జెట్ అంచనా  దశలో ఎన్ఈఆర్ కోసం 2023-24 సంవత్సరానికి 10% జీబీఎస్ కింద రూ.94679.53 కోట్ల నిధులు సమకూరాయి.
2014-15 నుండి ఈ ప్రాంత అభివృద్ధికి వెచ్చించిన మొత్తం వివరాలు:

|
|
సంవత్సరం
|
|
సవరించిన
అంచనాలు
|
|
వాస్తవ వ్యయం
|
|
2014-15
|
|
27,359.17
|
|
24,819.18
|
|
2015-16
|
|
29,669.22
|
|
28,673.73
|
|
2016-17
|
|
32,180.08
|
|
29,367.90
|
|
2017-18
|
|
40,971.69
|
|
39,753.44
|
|
2018-19
|
|
47,087.95
|
|
46,054.80
|
|
2019-20
|
|
53,374.19
|
|
48,533.80
|
|
2020-21
|
|
51,270.90
|
|
48,563.82
|
|
2021-22
|
|
68,440.26
|
|
70,874.32
|
|
2022-23
|
|
72,540.28
|
|
82691.37
|
|
Total
|
|
4,22,893.74
|
|
4,19,332.36
|
|
మూలం: కేంద్ర బడ్జెట్ యొక్క 11/23 ప్రకటన, వివిధ సంవత్సరాలు.
గమనిక: మినహాయింపు లేని కేంద్ర మంత్రిత్వ శాఖలు/విభాగాలు నివేదించిన వాస్తవ వ్యయ గణాంకాలు.
ఈ సమాచారాన్ని కేంద్ర ఈశాన్య ప్రాంత అభివృద్ధి మంత్రిత్వ శాఖ మంత్రి శ్రీ జి. కిషన్ రెడ్డి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అప్డేట్
గత 54 రోజులలో ఇండియా రోజువారి అతి తక్కువ కేసులు 1.27 లక్షలు నమోదు చేసింది. రోజువారీ కొత్తకేసులలో తగ్గుదల కొనసాగుతోంది.
ఇండియా లో క్రియాశీల కేసుల భారం మరింత తగ్గి 18,95,520 కి చేరింది. 43 రోజుల తర్వాత ఇది 20 లక్షల లోపుగా ఉంది.
క్రియాశీల కేసులు గత 24 గంటలలో 1,30,572 తగ్గాయి.
ఇప్పటివరకు దేశంలో మొత్తం కోలుకున్న వారి సంఖ్య 2,59,47,629
గత 24 గంటలలో 2,55,287 మంది పేషెంట్లు కోలుకున్నారు.
రోజువారీ కొత్త కేసుల కంటే కోలుకున్నవారి సంఖ్యపెరుగుదల వరుసగా 19 వ రోజుకూడా కొనసాగుతోంది.
కోలుకున్న వారి రేటు ఈరోజు కూడా 92.90 శాతంగా ఉంది.
వారపు పాజిటివిటి రేటు ప్రస్తుతం 8.64 శాతం వద్ద ఉంది.
రోజువారి పాజిటివిటీ రేటు 6.62 శాతానికి తగ్గింది. వరుసగా 8 వ రోజు కూడా ఇది పదిశాతం కంటే తక్కువగా ఉంది.
పరీక్షల సామర్ద్యాన్ని గణనీయంగా పెంచడం జరిగిది. మొత్తం 34.67 కోట్ల పరీక్షలు నిర్వహించడం జరిగింది.
దేశవ్యాప్తంగా వాక్సినేషన్ కార్యక్రమంలో భాగంగా 21.6 కోట్ల వాక్సిన్ డోస్లు వేయడం జరిగింది.
ఆర్థిక మంత్రిత్వ శాఖ
'ఏఐఎస్ ఫర్ టాక్స్పేయర్స్' మొబైల్ యాప్ ప్రారంభం
'ఏఐఎస్ ఫర్ టాక్స్పేయర్స్' పేరిట ఒక మొబైల్ అప్లికేషన్ను ఆదాయపు పన్ను విభాగం ప్రారంభించింది. వార్షిక సమాచార పత్రం /పన్ను చెల్లింపుదార్ల సమాచార సారాంశంలో  అందుబాటులో ఉన్న వివరాలను మరింత సులభంగా తెలుసుకోవడానికి ఈ యాప్ తీసుకొచ్చింది. 'ఏఐఎస్ ఫర్ టాక్స్పేయర్స్' మొబైల్ యాప్ పూర్తిగా ఉచితం. గూగుల్ ప్లే, యాప్ స్టోర్ నుంచి డౌన్లోడ్ చేసుకోవచ్చు. పన్ను చెల్లింపుదార్లకు సంబంధించి వివిధ మార్గాల నుంచి సేకరించిన సమాచారాన్ని ప్రదర్శించే ఏఐఎస్/టిస్ సమగ్ర వీక్షణను అందించడం ఈ యాప్ లక్ష్యం.
ఏఐఎస్/టిస్లో అందుబాటులో ఉండే టీడీఎస్/టీసీఎస్, వడ్డీ, డివిడెండ్లు, షేర్ల లావాదేవీలు, పన్ను చెల్లింపులు, ఆదాయపు పన్ను రిఫండ్లు, ఇతర సమాచారాన్ని  వీక్షించడానికి పన్ను చెల్లింపుదారులు మొబైల్ యాప్ని ఉపయోగించవచ్చు. యాప్లో కనిపించే సమాచారంపై ఏమైనా అభ్యంతరాలు ఉంటే అందించడానికి కూడా పన్ను చెల్లింపుదార్లకు సదుపాయం ఉంది.
ఈ మొబైల్ యాప్ను వినియోగించుకోవాలంటే, ముందుగా, పన్ను చెల్లింపుదారు పాన్ నంబర్ ద్వారా యాప్లో నమోదు చేసుకోవాలి. ఆ తర్వాత, ఈ-ఫైలింగ్ పోర్టల్లో నమోదు చేసిన మొబైల్ నంబర్ & ఈ-మెయిల్కు పంపిన ఓటీపీని యాప్లో నమోదు చేయాలి. ఈ ప్రామాణీకరణ తర్వాత, మొబైల్ యాప్ను ఉపయోగించుకోవడానికి పన్ను చెల్లింపుదారు 4-అంకెల పిన్ను ఏర్పాటు చేసుకోవచ్చు.
పన్ను చెల్లింపుదార్ల కోసం సేవలను మరింత మెరుగ్గా, సౌలభ్యంగా తీర్చిదిద్దడానికి ఆదాయపు పన్ను విభాగం తీసుకొచ్చిన చేసిన మరొక ప్రయత్నం ఇది.
హోం మంత్రిత్వ శాఖ
ప్రధాన మంత్రి నరేంద్ర మోదీ పుట్టిన రోజు సందర్భంగా ఈరోజు హైదరాబాద్లో ఏర్పాటు చేసిన సేవా కార్యక్రమంలో కేంద్ర హోం, సహకార శాఖ మంత్రి అమిత్ షా ప్రత్యేక వికలాంగులకు వివిధ పరికరాలు, ప్రభుత్వ పాఠశాలలు, కమ్యూనిటీ హాస్టళ్లకు క్లీనింగ్ మిషన్లు అందించారు. దేశానికి ప్రపంచఖ్యాతిని తెచ్చిపెట్టారు ప్రధాన మంత్రి నరేంద్ర మోదీ. ప్రజలకు ఎంతో ఇష్టమైన నాయకుడు.
దేశంలోని కోట్లాది మంది పేదలు, అణగారిన, వెనుకబడిన, నిరుపేదలకు సహాయం అందేలా, వారి పరిస్థితి మెరుగుపడేందుకు ప్రతి వ్యక్తి ఏదో ఒక ప్రాంతంలో తమ సేవలను అందించాలని ప్రధాని మోదీ కోరారు.
కష్టాల్లో ఉన్నవారి కోసం తన జీవితాన్ని అంకితం చేసిన మోదీ, ప్రభుత్వం వచ్చిన తర్వాత 60 కోట్ల మంది పేద ప్రజల జీవన ప్రమాణాలను పెంచేందుకు అనేక పథకాలు ప్రవేశపెట్టారు. పుట్టుకతో లేదా ఏదైనా ప్రమాదం వల్ల వచ్చే ఏ రకమైన వైకల్యానికి అయినా గౌరవం ఇవ్వడం ద్వారా ప్రధాని మోదీ వారికి ఎంతో మేలు చేశారు.
దృష్టిలోపం ఉన్నవారు కరెన్సీ నోట్లను గుర్తించేందుకు వీలుగా బ్రెయిలీలో కరెన్సీ నోట్లు ముద్రించడమైనది. బ్రెయిలీలో కరెన్సీని కూడా రాసిన ఏకైక దేశం భారతదేశం. వికలాంగుల కోసం ప్రతి ప్రభుత్వ కార్యాలయంలో వారు సులువుగా లిఫ్ట్లకు చేరుకోవడానికి కృషి చేయడం జరిగింది
ప్రధాన మంత్రి నరేంద్ర మోదీ జన్మదినాన్ని పురస్కరించుకుని కేంద్ర హోం సహకార శాఖ మంత్రి అమిత్ షా శనివారం హైదరాబాద్లో ఏర్పాటు చేసిన సేవా కార్యక్రమంలో ప్రభుత్వ పాఠశాలలు కమ్యూనిటీ హాస్టళ్లకు ప్రత్యేక వికలాంగులకు శుభ్రపరిచే యంత్రాలకు వివిధ పరికరాలను అందించారు. కేంద్ర సాంస్కృతిక పర్యాటక శాఖ మంత్రి జి. కిషన్ రెడ్డి పలువురు ప్రముఖులు కూడా పాల్గొన్నారు.
అమిత్ షా తన ప్రసంగంలో, ఈ రోజు జాతికి ప్రపంచస్థాయి ఖ్యాతిని తెచ్చిన ప్రధాన మంత్రి నరేంద్ర మోదీ పుట్టినరోజు అని అన్నారు. దేశంలోని కోట్లాది మంది పేదలు, అణగారిన, వెనుకబడిన నిరుపేదలకు సహాయం అందేలా, వారి పరిస్థితి మెరుగుపడేలా ప్రతి వ్యక్తి ఏదో ఒక ప్రాంతంలో సేవా కార్యక్రమాల్లో తమను తాము భాగస్వాములను చేయాలని ప్రధాని మోదీ కోరారు. మోదీ తన జీవితమంతా కష్టాల్లో ఉన్న ప్రజలకు సహాయం చేయడంలో అంకితం చేశారని హోం మంత్రి అన్నారు. ప్రభుత్వం వచ్చిన తర్వాత 60 కోట్ల మంది పేదల జీవన ప్రమాణాలు పెంచేందుకు ఎన్నో పథకాలు ప్రవేశపెట్టారన్నారు. బీమా రూ. కోట్లాది మంది పేదలకు ఇల్లు, కరెంటు, మంచినీరు, మరుగుదొడ్లు, వంటగ్యాస్ సిలిండర్లతోపాటు అనారోగ్యంతో బాధపడుతున్న వారికి వైద్యం కోసం రూ.5 లక్షలు అందించారు.
పుట్టుక లేదా ప్రమాదం వల్ల కలిగే ఎలాంటి వైకల్యానికి గౌరవప్రదమైన పేరు పెట్టడమే ప్రధాని మోదీ చేసిన అతి పెద్ద పని అని కేంద్ర హోం, సహకార మంత్రి అన్నారు. అలాంటి వారిని దివ్యాంగులుగా పిలిచి పూర్తి గౌరవంతో జీవించే హక్కును మోదీ కల్పించారు. పూర్వం విశిష్టత ఉన్నవారిని కరుణతో చూసేవారు, ఇప్పుడు వారిని గౌరవంగా చూస్తున్నారు.
వికలాంగుల కోసం ప్రధాన మంత్రి నరేంద్ర మోదీ ఎన్నో కార్యక్రమాలను రూపొందించారని అమిత్ షా అన్నారు. దృష్టి లోపం ఉన్నవారు కరెన్సీ నోట్లను గుర్తించడానికి వీలుగా ప్రతి రూపాయి నోటు కూడా బ్రెయిలీలో ముద్రించబడింది బ్రెయిలీ లిపిలో కరెన్సీని కూడా వ్రాసిన ఏకైక దేశం భారతదేశం. అంతే కాకుండా ప్రభుత్వ కార్యాలయాల్లో ప్రత్యేక వికలాంగులకు సులువుగా లిఫ్ట్లు అందుబాటులో ఉండేలా ఏర్పాట్లు చేశామని, అలాగే ప్రజా రవాణాలో ప్రత్యేక వికలాంగుల అవసరాలను దృష్టిలో ఉంచుకుని ఏర్పాట్లు చేశామన్నారు. భారత ప్రభుత్వంలోని సాంఘిక సంక్షేమ మంత్రిత్వ శాఖ కోట్లాది మందికి తమ జీవితాలను గడపడానికి సహాయాన్ని అందించిందని మంత్రి అన్నారు. ఈ రోజు చాలా మంది వికలాంగులకు అలాంటి కొన్ని మార్గాలు అందించడమైనది. అవి వారికి రోజువారీగా సహాయపడతాయని, వారు సమాజంలో గౌరవంతో బతుకుతారని వివరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 137 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 24.61 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,37,01,65,070
|
|
అందుబాటులోని నిల్వలు
|
|
24,61,87,131
137 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 24.61 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
బొగ్గు మంత్రిత్వ శాఖ
కేంద్ర ప్రభుత్వ రంగ పథకమైన ‘బొగ్గు, లిగ్నైట్ అన్వేషణ పథకం’ కొనసాగింపుకు కేంద్ర కాబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఈ రోజు జరిగిన ఆర్థిక వ్యవహారాల కాబినెట్ కమిటీ, కేంద్ర ప్రభుత్వ రంగ పథకమైన ‘బొగ్గు, లిగ్నైట్ అన్వేషణ పథకం’ కొనసాగింపుకు ఆమోదం తెలియజేసింది. 15 వ ఆర్థిక సంఘం నిర్ణయానికి అనుగుణంగా 2021-22 నుంచి 2025-26 దాకా ఈ పథకానికి రూ.2980 కోట్లు వెచ్చించటానికి అనుమతించిన విషయం తెలిసిందే.
ఈ పథకం కింద బొగ్గు, లిగ్నైట్ కోసం అన్వేషణ ప్రధానంగా రెండు దశల్లో నిర్వహిస్తారు.  ప్రోత్సాహక  అన్వేషణ  కోల్ ఇండియాకు సంబంధించని బ్లాక్ లలో సవివరమైన అన్వేషణ
ఈ ఆమోదం వలన ప్రోత్సాహక  అన్వేషణకు రూ, 1650 కోట్లు, కోల్ ఇండియాకు సంబంధించని బ్లాక్ లలో సవివరమైన డ్రిల్లింగ్ పనులకు అన్వేషణకు రూ. 1330 కోట్లు కేటాయిస్తారు. ప్రాంతీయ అన్వేషణ సుమారు 1300 చదరపు కిలోమీటర్ల ప్రాంతంలో, సవివరమైన అన్వేషణ సుమారు 650 చదరపు కిలోమీటర్ల విస్తీర్ణంలో చేపడతారు.
దేశంలో అందుబాటులో ఉన్న బొగ్గు, లిగ్నైట్ నిల్వల అంచనాకు ఈ అన్వేషణ అవసరం. దీని ఆధారంగా బొగ్గు త్రవ్వకాలకు వివరణాత్మకమైన ప్రాజెక్ట్ రిపోర్ట్ తయారు చేయటం సాధ్యమమవుతుంది. ఈ అన్వేషణ సాయంతో రూపొందించే భూగర్భ సమాచార నివేదికలను కొత్త బొగ్గు బ్లాకుల వేలం కోసం వాడతారు. విజయవంతంగా వేలంలో గెలుచుకున్నవారి నుంచి ఆ తరువాత ఖర్చులు రాబడతారు.